Likumprojekts

**Grozījumi Solidaritātes nodokļa likumā**

Izdarīt Solidaritātes nodokļa likumā (Latvijas Vēstnesis, 2015, 248. nr.; 2017, 156., 209., 229. nr.; 2019, 1. nr.) šādus grozījumus:

1. Izslēgt 2. panta pirmajā daļā vārdus "kā arī nodrošinot valsts pensiju speciālā budžeta ieņēmumus un atbilstošus uzkrājumus sociāli apdrošināto personu fondētajā pensijas kapitālā vai privātajā pensiju fondā".

2. Izteikt 6.1pantu šādā redakcijā:

"**6.1pants. Nodokļa likme**

Nodokļa likme ir 25 procenti."

3. Izteikt 8.1panta 3. punktu šādā redakcijā:

"3) 10 procentpunktu apmērā – iedzīvotāju ienākuma nodokļa ieņēmumos."

4. Izteikt 9. panta trešo daļu šādā redakcijā:

"(3) Valsts sociālās apdrošināšanas aģentūra līdz pārskata mēnesim sekojošā trešā mēneša piecpadsmitajam datumam nodokļa daļu par pārskata mēnesi pārskaita:

1) 14 procentpunktu apmērā – valsts pensiju speciālajā budžetā;

2) 10 procentpunktu apmērā – vienotajā nodokļu kontā."

5. Papildināt pārejas noteikumus ar 8. punktu šādā redakcijā:

"8. Valsts sociālās apdrošināšanas aģentūra par 2019. un 2020. gadu faktiski samaksāto nodokli ieskaita atbilstoši šā likuma 9. panta redakcijai, kas bija spēkā no 2019. gada 3. janvāra līdz 2020. gada 31. decembrim. Ja par minēto periodu faktiski samaksātais nodoklis vai nodokļa objekts triju gadu laikā pēc precizēšanas tiek palielināts vai samazināts, Valsts sociālās apdrošināšanas aģentūra veic pārrēķinu atbilstoši šā likuma 8.1panta redakcijai, kas bija spēkā no 2019. gada 3. janvāra līdz 2020. gada 31. decembrim."

Likums stājas spēkā 2021. gada 1. janvārī.

Finanšu ministrs

J. Reirs